﻿The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net sfnicolae ny@yahoo com DACA LE LASI TU, TE LASA SI ELE In drumul spre desavarsire avem parte de multe incercari, necazuri, ispite etc Si din dorinta de a netezi calea spre desavarsire, ducem o lupta cu ele Insa nu trebuie sa avem astfel de fapte Parintele Porfirie marturiseste ca in spatele oricarui defect, pacat, rau care vine asupra noastra se afla diavolul Iar cand ignoram neputintele, Il ignoram pe diavol Si astfel se creeaza in noi o alta stare Una care ne duce la Hristos Dimpotriva, cand nu ne eliberam de ele, nu ne indreptam spre Hristos si diavolul pune stapanire pe noi Sunt crestini care dau o mare atentie situatiilor rele in care se afla si depun tot efortul sa le alunge Si paradoxal, in pofida luptei, observa ca situatiile neplacute nu ii parasesc si devin mai prezente Sfintii Parinti nu ne indeamna sa ne razboim cu ele, ne cer sa nu le bagam in seama Ei rezuma aceasta lucrare in cuvintele: "Daca le lasi tu, te lasa si ele" Acest lucru reiese si din dialogul pe care l-a avut Avva Isaia cu Avva Pimen Avva Isaia intreband cum poate scapa omul de gandurile rele, i s-a raspuns: "Ce se intampla cu o lada plina de haine? Daca le lasam acolo, cu timpul putrezesc La fel si gandurile rele, daca nu le intrupam, cu timpul se strica ori putrezesc" E adevarat ca exista in Pateric si indemnul Avvei Iosif din Panefo catre un ucenic sa lase gandurile rele sa intre in el si sa se lupte cu ele Dar acest sfat se adreseaza doar celor sporiti duhovniceste, care, in convorbirea cu ele, nu se lasa amagiti de momelile vrajmasului, nu le urmeaza si nu sunt biruiti de el In acest sens, Sfantul Varsanufie ii scrie unui ucenic de-al sau: "E propriu celor desavarsiti sa lase gandul sa intre in inima lor si apoi sa-l scoata Tu nu lasa focul sa intre in padure, ca sa nu o arda" Iar Sfantul Paisie Aghioritul spunea: "Gandurile cele rele sunt asemenea unor avioane care cauta aeroporturi Ele zboara, dar nu trebuie sa aterizeze" Lupta de a alunga din noi cele necurate, ne face sa ajungem la intristare, stres, nemultumire de noi insine, neincredere, deznadejde etc, la nimic din cele placute lui Dumnezeu Sa nu cautam lupta cu cele rele Pentru ca din cauza nedesavarsirii noastre, tot lucrul rau prinde radacini in noi Credem ca indepartam lucrul rau, insa din nestiinta, noi il cultivam Sa ne lasam in mana lui Dumnezeu si vom vedea ca o sa ne simtim altfel El stie masura fiecaruia dintre noi si ne va darui fiecaruia puterea de a lua chipul Sau (Adrian Cocosila) PROGRAMUL LITURGIC ÎN SĂPTĂMÂNA 30 MARTIE - 5 APRILIE 2015 Miercuri 1 aprilie: Liturghia Darurilor mai înainte sfinţite 6 30 PM Vineri 3 aprilie: TAINA SFÂNTULUI MASLU 6 30 PM Sâmbătă 4 aprilie: Utrenie, Sfânta Liturghie și Parastas 8 30 AM Vecernie 6 30 PM Duminică 5 aprilie: INTRAREA DOMNULUI ÎN IERUSALIM (FLORIILE) Utrenie și Sfânta Liturghie 8 30 AM Denie 6 30 PM ARHIEPISCOPIA ORTODOXA ROMÂNA DIN CELE DOUA AMERIC BISERICA SFÂNTUL NICOLAE EVANGHELIA DIN DUMINICA A CINCEA DIN POST n vremea aceea Iisus a luat la Sine iar ăşi pe cei doisprezece şi început să le spună cele ce aveau să I se întâmple: Că, iată, ne suim l Ierusalim şi Fiul Omului va fi predat arhiereilor şi cărturarilor; Îl vo osândi la moarte şi-L vor da în mâna păgânilor; Îl vor batjocori, şi-L vo scuipa, şi-L vor biciui şi-L vor omorî, dar după trei zile va învia Şi a venit la El Iacov şi Ioan, fiii lui Zevedeu, zicându-i: Învăţătorule, voim să ne faci ceea ce vom cere de la Tine Iar El le-a zis: Ce voiţi să vă fac? Ia ei I-au zis: Dă-ne nouă să şedem unul de-a dreapta Ta şi unul de- stânga Ta, întru slava Ta Dar Iisus le-a răspuns: Nu ştiţi ce cereţi Puteţi să beţi paharul pe care-l beau Eu sau să vă botezaţi cu botezul c care Mă botez Eu? Iar ei I-au zis: Putem Şi Iisus le-a zis: Paharul p care Eu îl beau îl veţi bea şi cu botezul cu care Mă botez vă veţi boteza dar a şedea de-a dreapta Mea sau de-a stânga Mea nu este al meu a da, c celor pentru care s-a pregătit Şi, auzind, cei zece au început a se mâni pe Iacov şi pe Ioan Şi Iisus, chemându-i la Sine, le-a zis: Ştiţi că cei ce s socotesc cârmuitori ai neamurilor domnesc peste ele şi cei mai mari ai lor l stăpânesc Dar între voi nu trebuie să fie aşa, ci care va vrea să fie mar între voi, să fie slujitor al vostru; şi care va vrea să fie întâi între voi, s fie tuturor slugă Că şi Fiul Omului n-a venit să I se slujească, ci ca El s slujească şi să-Şi dea sufletul răscumpărare pentru mulţi (Mc 10, 32 - 45) Preot Paroh Marius Daniel Dumitrescu 718 784 4453 – fix ; 917 592 2571 – mobil NESTATORNICIA, NEVOIA PERMANENTA DE SCHIMBARE Nestatornicia devine din ce in ce mai mult caracteristica generala a unei societati aflata in continua schimbare Incapacitatea de a face acelasi lucru de multe ori, cu aceeasi bucurie, indica o neputinta sufleteasca Plictiseala de un anumit obiect sau de o actiune zilnica il face pe omul zilelor noastre sa caute o evadare in lucruri si fapte inedite, senzationale si uimitoare Paul Evdokimov, referindu-se la caderile moderne ale lumii, afirma: "Nu razboiul, ci plictiseala va fi cea care va duce lumea la pieire " Nestatornicia il face pe om sa vada urat un lucru pe care, pana nu demult, l-a vazut ca fiind frumos, sa isi incalce un cuvant dat, sa inceteze a mai iubi, sa incalce o prietenie sincera Faptul ca nu putem avea tot timpul aceeasi intensitate a sentimentelor, a hotararilor si a vointei ne arata este o urmare a pacatului din viata noastra Nestatornicia este prezenta si in Sfanta Scriptura, unde vedem cum Apostolul Petru crede in Hristos, iar apoi se leapada, unde Iuda cel vanzator urmeaza lui Iisus, iar apoi Il vinde, unde locuitorii din Ierusalim il intampina cu osanale, iar mai apoi striga salbatic "Sa se rastigneasca!" Consider ca nevoia continua de schimabare este "un canon" dat celor care nu au invatat inca sa traiasca bucuria ascunsa in fiecare clipa Omul contemporan schimba hainele, telefonul, masina, mobilierul si aparatura casnica, cu produs "noi", chiar si atunci cand situatia lui financiara nu este una tocmai stabila Daca ne gandim la faptul ca monahii si crestinii de rand sunt in permanenta bucurosi, de parca s-au nascut astazi si abia acum au luat contact cu toate lucrurile din jurul lor, ne putem da seama cu usurinta care este sursa bucuriei si a plictiselii omului Astfel, precum bucuria permanenta vine din comuniunea omului cu Dumnezeu, cu sfintii si cu semenii, prin iubire, tot asa, plictiseala si tristetea vin din lipsa de credinta si singuratatea sufleteasca a omului Deoarece toate produsele societatii noastre cauta sa poarte eticheta "Nou!", a folosi acelasi lucru pe termen lung ajunge sa creeze complexe, daca nu chiar rusine Astfel, daca pana nu demult hainele si obiectele casnice erau folosite pana ce se uzau complet ori deveneau nefunctionale, astazi, multi dintre semenii nostri isi innoiesc garderoba si casa odata cu aparitia pe piata a oricarui "nou" produs In viata celui neancorat in realitatile profunde ale vietii, nestatornicia apare si in muncile zilnice, aceasta fiind urmata de nerodire si pierderi Oamenii nestatornici sunt oameni pe care nu te poti baza in nimic, nici la serviciu, nici in familie Lipsa de statornicie in cele bune a dus la inmultirea divorturilor, precum si a altor noi aspecte sociale, precum sporturile extreme, magazinele "de vise" etc Satisfactia care survine insa in urma dobandirii unor lucruri noi nu este statornica, deoarece nu isi are izvorul in ceva vesnic si personal Numai bucuria si odihna care izvorasc din dragostea fata de Dumnezeu, de sfinti si de semeni este statornica In viata parintelui Porfirie de la Manastirea Frasinei (1862-1927), gasim consemnata urmatoarea intamplare: "Un frate era nestatornic; mereu venea si pleca din manastire Odata, acest frate l-a intrebat pe staret: "Oare de ce nu pot sta in manastire?" Staretul i-a raspuns, zicand: "Pentru ca nu te-ai spovedit odata cum trebuie Iata, timp de trei zile esti scutit de orice ascultare Pregateste-te si te spovedeste curat de toate gandurile tale si te vei linisti " Intr-adevar, dupa Spovedanie s-a izbavit fratele de patima nestatorniciei " Vedem astfel cum nestatornicia este numita patima, iar vindecarea ei are loc numai prin "medicamente" duhovnicesti Daca omul contemporan ar constientiza puterea harului Duhului Sfant, lucrator in Taina Spovedaniei, si ar alerga mai des la scaunul duhovnicului, cu siguranta multe divorturi ar fi evitate, multe servicii ar fi pastrate, multe prietenii ar supravietui, multe lucruri nu ar mai fi aruncate inainte de vreme Acela care este nestatornic in relatiile cu oamenii si in muncile de peste saptamana, acela va fi nestatornic si in relatia lui cu Dumnezeu Statornicia in relatiile cu semenii si in muncile zilnice este o oglinda a statorniciei noastre fata de oricare alt lucru Teodor Danalache APROAPELE NE ARATA CUM SUNTEM In Pateric gasim pe de o parte indemnul de a fugi de oameni (dat de avva Macarie avvei Isaia), iar pe de alta parte marturisirea "De la aproapele este viata si moartea Ca de vom dobandi pe fratele, pe Dumnezeu dobandim; iar de vom sminti pe fratele, lui Hristos gresim" (avva Antonie) Asadar, cum se impaca fuga de oameni cu trairea in mijlocul semenilor? Fuga de oameni este o chemare spre noi insine O chemare care duce la vederea pacatelor si la pocainta pentru ele E o modalitate de readucere la normalitate a naturii umane alterata de pacat Aceasta fuga nu este recomandata tuturor Ea nu e o solutie perfect valabila pentru intreg neamul omenesc Sunt persoane care se pot indrepta datorita unui cuvant rostit de un apropiat, a unei fapte savarsita de un semen, deci in mijlocul lumii Dar avand in vedere ca Mantuitorul a simtit nevoia ca om, sa Se insingureze de oameni si sa ramana cu Sine Insusi pentru a comunica mai intim cu Parintele Sau, e bine ca si noi sa ne retragem din cand in cand din lume Oricat de agitata ar fi viata, oricat de mare ar fi stresul, trebuie sa ne gasim vreme sa ramanem cu noi insine Sa ne uitam in adancul nostru si sa vedem ce necuratii s-au adunat acolo si sa le indepartam Trairea in mijlocul semenilor este o invitatie de a iesi din noi, din lumea noastra, ca sa putem ajuta orice semen Orice gest de iubire, cat de mic ar fi, pentru Dumnezeu e un lucru mare Sa nu uitam ca El ne vede mari din cele mai mici acte de iubire Atat fuga de oameni, cat si trairea in mijlocul lor, au drept tinta transformarea launtrica Cuvintele "De la aproapele vine viata si moartea", eu le vad a fi interpretate in sensul ca, daca intalnirea cu o persoana naste in mine ganduri pacatoase, inseamna ca eu insumi nu sunt curat Iar intalnirea intr-o astfel de stare imi aduce cadere, deci moarte Dimpotriva, daca intalnirea cu cineva imi aduce bucurie, intalnirea e datatoare de viata Doresc sa scot in evidenta faptul ca viata sau moartea nu sunt date de semeni, ci de starea in care eu ma aflu Afirmatia "De la aproapele vine viata si moartea" este certificarea starii in care eu sunt prezent Daca aproapele imi aduce viata, inseamna ca sunt un om bine placut lui Dumnezeu Ca am ajuns sa ma bucur de cel care imi face rau, ca de cel care imi face bine E dovada faptului ca am ajuns sa iubesc precum iubeste Dumnezeu Iar daca aproapele imi aduce moarte, e semn ca sunt strain de iubirea lui Dumnezeu Aproapele ne arata cum suntem Cand iubirea de sine este prezenta in noi, avem o iubire bolnava nu doar fata de propria persoana, ci fata de tot omul Astfel, orice intalnire aduce moarte Nu mai vrem binele aproapelui nostru, ci numai binele nostru Iubirea irationala fata de propria persoana este extinsa si in relatiile cu ceilalti Insa atunci cand omul leapada voia si gandurile proprii pentru a face voia si gandirea lui Dumnezeu, inseamna ca a alungat iubirea de sine, si se roaga lui Dumnezeu sa fie mantuit aproapele, chiar daca acesta este cel care ii face rau In concluzie, daca suntem iubitori de sine, nu putem fi iubitori de aproapele si de Dumnezeu Iar aproapele ne va aduce moartea Insa daca vom reusi sa-l iubim pe aproapele si pe Dumnezeu, vom inceta sa ne mai iubim pe noi insine, iar aproapele ne va aduce viata Adrian Cocosila